Komission asetus (EY) N:o 59/2004,
annettu 14 päivänä tammikuuta 2004,
eräiden säilöttyjen sienien tuontitodistusten myöntämisestä 1 päivän tammikuuta ja 30 päivän huhtikuuta 2004 väliseksi ajaksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon säilöttyjä Agaricus-suvun lajien sieniä koskevien tariffikiintiöiden avaamisesta ja hallinnoinnista 6 päivänä syyskuuta 1995 annetun komission asetuksen (EY) N:o 2125/95(1) ja erityisesti sen 6 artiklan 4 kohdan,
sekä katsoo seuraavaa:
(1) Asetuksen (EY) N:o 2125/95 4 artiklan 1 kohdan a ja b alakohdan mukaisesti 2 ja 5 päivänä tammikuuta 2004 haetut määrät ylittävät käytettävissä olevat määrät. Näin ollen olisi määriteltävä, missä määrin todistuksia voidaan myöntää.
(2) Ottaen huomioon säilöttyjä Agaricus-suvun lajien sieniä koskevien tariffikiintiöiden avaamisesta ja hallinnoinnista annetusta asetuksesta (EY) N:o 2125/95 poikkeamisesta vuonna 2004 30 päivänä joulukuuta 2003 annettu komission asetus (EY) N:o 2334/2003(2) sekä se, että Tsekki, Viro, Kypros, Latvia, Liettua, Unkari, Malta, Puola, Slovenia ja Slovakia liittyvät yhteisöön 1 päivänä toukokuuta 2004, tätä asetusta olisi sovellettava ainoastaan 30 päivään huhtikuuta 2004 asti,
ON ANTANUT TÄMÄN ASETUKSEN:
1 artikla
1. Asetuksen (EY) N:o 2125/95 4 artiklan 1 kohdan a alakohdan mukaisesti 2 ja 5 päivänä tammikuuta 2004 jätetyt tuontitodistushakemukset, jotka on toimitettu komissiolle 7 ja 8 päivänä tammikuuta 2004, myönnetään siten, että niissä haetuista määristä hyväksytään 100 prosenttia.
2. Asetuksen (EY) N:o 2125/95 4 artiklan 1 kohdan b alakohdan mukaisesti 2 ja 5 päivänä tammikuuta 2004 jätetyt tuontitodistushakemukset, jotka on toimitettu komissiolle 7 ja 8 päivänä tammikuuta 2004, myönnetään siten, että niissä haetuista määristä hyväksytään 8,41 prosenttia.
2 artikla
Tämä asetus tulee voimaan 15 päivänä tammikuuta 2004.
Sitä sovelletaan 30 päivään huhtikuuta 2004 saakka.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä tammikuuta 2004.